Euroopan parlamentti on hyväksynyt esityksen Euroopan unionin ja Yhdysvaltojen vapaakauppasopimuksen, TTIP-sopimuksen. Euroopan parlamentti äänesti TTIP-sopimuksen puolesta äänin 436–241. Mepeistä 32 ei ollut paikalla tai äänesti tyhjää.

Käytännössä Euroopan parlamentti äänesti Euroopan komissiolle annettavista neuvottelulinjauksista ja suosituksista. Suosituksia oli tarkoitus käsitellä jo kesäkuussa, mutta keskustelu ja äänestys päätettiin siirtää myöhemmäksi.

Vapaakauppasopimusta on kritisoitu useissa Euroopan maissa ennen kaikkea siihen sisältyvän investointisuojan takia. Investointisuojan pelätään kaventavan kansalaisten valtaa ja siirtävän sitä yrityksille.

Parlamentin suositus komissiolle neuvotteluihin on se, että investointisuojaan liittyviä asioita käsitellään julkisessa menettelyssä.

Vasemmistoliiton suomalaismeppi Merja Kyllönen arvioi tviitissään ”parlamentin enemmistön olevan valmiita myymään sielunsakin amerikkalaisille”. Kokoomuksen Henna Virkkunen oli päinvastaista mieltä.

– Hyviäkin asioita tapahtuu, Virkkunen twiittasi.